Jótékonysági sakkverseny
a pécsi gyermekonkológiáért!

Fogjunk össze együtt a gyerekekért!
Felnőtt és Ifjúsági RAPID SAKKVERSENY PÉCS
egyben a 10 Város a Magyar Sakkozásért 2. állomása
Pécs, Hotel Laterum, Hajnóczy utca 37-39. Uránváros
2026. november 7. szombat
A verseny célja: Támogatni és összefogni a pécsi gyermekekért és a gyermekonkológiáért! A kevés versenylehetőséggel rendelkező sakkozni vágyók versenylehetőségének biztosítása, sakkbaráti kapcsolatok ápolása. Ifjúság fejlődése. 
A verseny helyszíne: 7633. Pécs, Hotel Laterum, Hajnóczy utca 37-39.
A verseny ideje: 2026. november 7. szombat, Megnyitó 8:55, kezdés: 9:00 óra





    
    Regisztráció: 8:40-ig. 
Versenyszervező: Jeszenszky József
Résztvevők: 
A-B csoport Felnőtt és ifjúsági csoport (ebbe a csoportba felnőtteknek, illetve 1000 FIDE vagy 1000 Hurrá pont felettieknek lehet bekerülni, vagy egyedi engedéllyel fejlődés céljából).

B csoport külön díjazással történik, 1400 alatti HuRRa pontosok között!
C-csoport
Maximum 16 éves korig lévő gyermekcsoport, maximum 1000 FIDE vagy 1000 Hurrá pont értékig! 
D-csoport
10 éves korig lévő csoport, maximum 600 Hurrá pont értékig!
A versenyen versenyengedély nélküliek is indulhatnak!
A jótékonysági sakkversenyre abszolút teltházra számítunk, így kérünk benneteket, hogy mielőbb jelentkezzetek a sporty207@gmail.com e-mail címen. 
A verseny lebonyolítása: 
7 fordulós egyéni svájci rendszer, számítógépes párosítás SWISS MANAGER programmal. 
Játékidő: 2 x 15 perc. Játszmajegyzés nem kötelező.
Helyezések megállapítása: A megszerzett pontok száma szerint. Holtverseny esetén: Finomított Buchholz (Cut 1), Buchholz, majd Sonneborn és Progresszív számítás a mérvadó.
Díjazás:  

A csoportban: O1900 értékszám szerint, U1900, U1700, U1550 1-3. helyezett kupa, érem, oklevél (Teljes verseny összevetve 1-3 helyezett + bor jutalom!)
B csoportban: U1400, U1200 1-3. helyezett kupa, érem, oklevél
Ezen felül díjazva lesz az A-B csoportban összevetve a legjobb női, senior és 16 év alatti ifjúsági versenyző is (kupa, érem, oklevél)!
C csoportban 15 év alattiak: U1000, U700 1-3. helyezett kupa, érem, oklevél és tárgyjutalom!

D csoportban 10 év alattiak: U10 éves fiúk és lányok 1-3. helyezett kupa, érem, oklevél és tárgyjutalom!

Nevezési díj: minimum 3000Ft/fő (itt most természetesen lehet többet is felajánlani, aki szeretne!)
A verseny teljes bevétele felajánlásra kerül a Pécsi Gyermekonkológiának, az Eurakvilo Alapítványnak!
A pécsi gyermekonkológia, mint a Dél-Dunántúl gyermekonkológiai központja Baranya, Somogy, Tolna és Zala megye rosszindulatú daganatos és leukémiás gyermekeit látja el. Az osztály működését sokoldalúan támogató Eurakvilo Alapítvány 2011 óta azon dolgozik, hogy a gyermekek kezeléseihez modern eszközök beszerzésével, a dolgozóknak szakmai továbbképzéssel és mentálhigiénés támogatással hozzájáruljon, a hosszú klinikai tartózkodást élhetőbbé tegye, a hétköznapokat élményekkel töltse meg. Tevékenysége kiterjed a klinika falain kívülre is, amelynek keretein belül az egyénre szabott kezelésekhez szükséges génvizsgálatokhoz járul hozzá, térítésmentes otthoni gyermekhospice szolgáltatást nyújt, valamint veszteségfeldolgozó csoportot is működtet.
 
Jelenlegi célkitűzése, hogy a pécsi gyermekonkológia osztály költözésekor – várhatóan 2025 utolsó negyedéve - egy teakonyhával egybekötött, minden igényt kielégítő játszószobát hozzon létre a gyerekeknek és szüleiknek. Ez a helyiség lehetőséget biztosít majd a közös időtöltésre, játékra, tornára, tanulásra és persze a tematikus programokra is.
Ebédet most kivételesen mindenki egyénileg oldja meg, a Laterum étteremben a verseny eredményhirdetése után. Menüzési lehetőség 2600Ft-ért (leves + főétel + szóda).
Nevezési határidő:
 Előzetesen a sporty207@gmail.com címen!  2026.11.05. csütörtök 20:00-ig! 
A nevezéseket előre e-mail-ben kell elküldeni az alábbi címre: sporty207@gmail.com vagy 
06 30 640 3361-es telefonszámon sms-ben.
A nevezésnek tartalmaznia kell: versenyző nevét, születési dátumát és egyesületének nevét.
Eredményhirdetés után ebéd. Várható befejezés: 14:00.  A szervezők a változtatás jogát fenntartják.
Megjegyzés: Aki a jótékonysági versenyünkre szeretne bármilyen díjat, ajándékutalványt, tárgyi eszközt felajánlani, kérem írjon az email címemre!
Fogjunk össze együtt! Gyertek minél többen, segítsünk a gyerekeknek!
Nevezés és információ: 

Jeszenszky József

 sporty207@gmail.com
www.wellnesschesstour.com



facebook.com/wellnesschesstour

Mindenkinek jó versenyzést kívánunk!

